Alegzandra/wili-2018-roplus huggingface dataset:
Rehov, òg kalla Rehob, var ein viktig by i bronse- og jernalderen i Tel Rehov (hebraisk תל רחוב) og ein arkeologisk stad i Jordandalen i Israel, kring 5 km sør for Beit She'an og 3 km vest for Jordanelva. Ein av dei største by-haugane frå antikken i Israel ligg her, med eit areal på 120 000 m² og delt inn i ein «Øvre by» (40 000 m²) og ein «Nedre by» (80 000 m²). Det eldste kjende funnet av biavl i verda er funne i Rehov. Rehov var ein felles israelittisk-kanaanittisk by, og det er estimert at folketalet var 2 000.

Det ligg ein flott foss kalla Ófærufoss i dalen. Ei naturleg bru over fossen forsvann i 1993 på grunn av smeltande is. Smeltevatnet førte til stor vassføring som vaska bort brua.

Øverland var fødd i Trondheim, far hans var tobakksspinnar. Han vart handelsdreng i Trondheim i 1860, flytta året etter for godt til Stjørdal, der han var krambudreng fram til 1866. Han vart tilsett hos industrieigaren Karl Løken. Løken største føretak var eit brenneri på By, der det vart framstilt brennevin, i hovudsak av poteter. Øverland busette seg på Stjørdalshalsen, og bygde seg eit herskaphus på Øysletten.

I Palmerston North er jarnvegslinja North Island Main Trunk knytt til Palmerston North - Gisborne Line, som går gjennom slukta Manawatu Gorge til Woodville og regionen Hawke's Bay, med ei sidegrein til Wairarapa Line ved Woodville. Jarnvegen gjekk opphavleg gjennom The Square, men vart avleidd mot nord i 1964-1966.

Den fyrste formannen var lærar og seinare stortingsmann Anton Mikal Bjørnaali. I 1906 var laget med å etablere Kaffistova i Mosjøen, ein etestad som mållaget i dag eig i lag med Hålogaland Ungdomslag. Mållaget var sentralt i arbeidet for å etablere ei bygdesamling i Vefsn, og laget har av den grunn ein medlem i styret for Vefsn Museum.

Under vinterleikane i Torino i 2006 vann Andresen si siste OL-medalje. Han vart då nummer tre etter olympiameisteren Sven Fischer frå Tyskland og sin eigen landsmann Halvard Hanevold. Etter 2007 sleit Andresen med å hevde seg med mot verdseliten i skiskyting.

Jossac Bight (tidlegare òg «Jossac Bite») er ei bukt langs sørkysten av Sør-Georgia mellom Holmestrand and Aspasia Point. Namnet «Jossac Bite» [sic] vart nytta av tidlege selfangarar foer ei bukt søraust for King Haakon Bay, truleg denne bukta. Det samansette namnet «Holmestrand-Hortenbucht» vart seinare nytta av den tyske ekspedisjonen under Kohl-Larsen 1928-29. Det tidlegare namnet er derimot det som har vorte godkjend.

Le Goff er ein internasjonalt kjend og anerkjend forskar på mellomalderen. Han vart den fremste etterfylgjaren i rørsla kjend som Annales. I 1972 tok han over etter Fernand Braudel som rektor på École des hautes études en sciences sociales i Paris. Saman med Pierre Nora var han ein leiande figur i Nouvelle histoire på 1970-talet, ei retning som la vekt på kulturhistoria.

Thorness Bay er ei bukt på nordvestkysten av Isle of Wight i England. I 1966 vart staden erklært ein stad for særleg biologisk og geologisk interesse.
Lopper har ein flattrykt kropp sett frå sidene og er 1–8 mm lange. Hovud, kropp og bein har torner og hår som peiker bakover. Dei har følarar i groper på sidene av hovudet. Mange artar har punktauge medan andre er augelause. Føtene er kraftige og kan brukast til å hoppa.

Jahren gjekk i 1883 eit privat landbrukskurs hos den tidlegare landbrukslæraren Anders Grimstad i Berg herad. To år seinare gjekk han på Smaalenenes folkehøgskule i heimbygda. I 1895 tok han over farsgarden Jaren i Rakkestad og dreiv denne. Han var elles medeigar i sagbruk og eit teglverk.

Det finst minst to forklaringar til namneopphavet til Jidda, i følgje Jidda Ibn Al-Qudaa'iy, høvdingen i Quda'a-klanen. Den vanlegaste forklaringa er at namnet kjem frå جدة Jaddah, som er arabisk for «bestemor». I følgje austleg folketru ligg grava til Eva, frå Adam og Eva i Jidda. Grava vart forsegla med betong av religiøse styresmakter i 1975, fordi somme muslimar bad ved staden.

På julekvelden blir han vitja av til skrømtet til den avdøde kompanjongen sin, Marley, som åtvarer han om at dei materielle godene han tek til seg i dette livet blir til lenkjer etter dauden. Marley fortel Scrooge at han vil bli vitja av tre ander, og ber han lytta til dei for si eiga skuld.

Tjugum kyrkje høyrde fram til 1849 til Leikanger prestegjeld, sidan har ho høyrd til Balestrand. Fram til 2013 låg prestegjeldet under Ytre Sogn prosti, vart då overført til Indre Sogn prosti.

Tsjernobyl vart først nemnt i skriftlege kjelder i 1193 som ei jakthytte for knjaz Rostislavitsj. Han var ein kronlandsby i Storhertugdømet Litauen på 1200-talet. Landsbyen vart gjeven som eit len til Filon Kmita, ein kaptein i det kongelege kavaleriet, i 1566. Provinsen med Tsjernobyl vart overført til Kongedømet Polen i 1569 og så annektert av Det russiske imperiet i 1793. Før 1900-talet var Tsjernobyl busett av ukrainske og somme polske bønder og relativt mange jødar.

Gordale Scar er ei kalksteinskløft 2km nordaust for Malham i North Yorkshire i England. Det er to fossar og overhengande klipper med høgder på opp mot 100 meter. Kløfta vart danna av smeltavatn frå isbrear. Elva som renn gjennom kløfta heiter Gordale Beck, som renn over Janet's Foss på veg ut av kløfta, før ho renn saman med Malham Beck og dannar elva Aire.

Eit juleeventyr handlar om den kalde og sjølvopptekne forretningsmannen Ebenezer Scrooge, som berre tenkjer på å tena pengar og misliker julefeiringa fordi ho forstyrrer arbeidet hans. Han avviser nevøen sine juleønskingar med eit «bah, humbug», nekter å gje pengar til eit godt føremål så lenge det finst fengsel og arbeidshus, og gjev svært uvillig den hardt pressa skrivaren sin fri på juledagen.

Segmentasjon og det skylde fenomenet differensiasjon ved konsonantane er eit trekk sørvestlandsk og delvis midlandsk har sams med færøyisk og islandsk.
Vi finn manakinar frå det sørlege Mexico ned til Nord-Argentina, Paraguay, og det sørlege Brasil, dessutan på Trinidad og Tobago. Dei er svært arboreale fuglar, finst nesten utelukkande i skog og skogsterreng. Dei fleste artane lever i fuktig tropisk lågland, med få artar i tørr skog og elveskog. Nokre artar i høglandet har altitudinal migrering. Føda er små frukter, bær og i mindre grad insekt. Dei kan plukke frukt i flukt, difor trur ein dei kan ha utvikla seg frå instektetande fuglar. Somme tider dannar dei fleirartsflokkar for matauk.

Frå 1854 til 1860 reiste Bogoljubov rundt i Europa. Frå desse reiseåra samla han inntrykk som viser att i ein fruktbar produksjon. Landsmannen Aleksandr Ivanov, som han møtte i Roma, overtala Bogoljubov til å konsentrere seg meir om teikning. I Düsseldorf gjekk Bogoljubov i lære med den tyske målaren Andreas Achenbach. Til Paris komen kom han i kontakt med kunstnarar av den såkalla Barbizon-skulen. Franske målarar som Camille Corot og Charles-François Daubigny vart gode vener og samarbeidde med Bogoljubov.

Razor Point er eit nes som ligg sørvest for Point Abrahamsen på nordsida av Prince Olav Harbor i Sør-Georgia. Namnet finst på eit kart frå 1938 av Admiralitetet.

Det gamle rådhuset ved det sentrale torget place de la Réunion blei bygd i 1553 i rhinlandsk renessansestil. Det er kjend for sine trompe l'œil-dekorasjonar og allegoriar av syndene og dygdene. Bygningen huser no det historiske museet til byen.

Ahmed Al-Jazzar, den osmanske militære som hovudsakleg er kjend for rolla si i omleiringa av Akko, var i starten av karrieren sin i Jidda. I Jidda i 1750, tok han livet av kring 70 opprørske nomadar som hemn for at dei hadde teke livet av kommandanten hans, Abdullah Beg, og han fekk kallenamnet «Jezzar» (slaktaren).

Denne artikkelen inneheld stoff som er offentleg eige frå United States Geological Survey-artikkelen «Systerflesene Islands» (innhald frå Geographic Names Information System).

Bjørknes måla rundt 125 altartavler i kyrkjer, kapell og bedehus over heile landet, og rundt 25 av desse er i heimfylket; Sogn og Fjordane. I Sogn og Fjordane har han blant anna måla tavlene i Byrknesøy kapell i 1911, Bulandet bedehuskapell i 1917, Mjømna kyrkje i 1927, Ljosheim kapell i 1930, Vadheim bedehuskapell i 1954, Askrova bedehuskapell i 1957 og Værlandet bedehuskapell i 1959.

På 1970-talet prøvde avisa å ta opp konkurransen med Rupert Murdochs nyoppstarta The Sun, og bytta ut mykje av nyhendejournalistikken med tabloidinnhald om kongehuset og såpeseriar. Etter kvart vart avisa skydd av seriøse skribentar og lesarar. I 1991 flytta avisa hovudkvarteret ut av sentrum, til Isle of Dogs. Avisa har framleis den tabloide uttryksmåten, men har etter tusenårsskiftet i større grad prioritert dekning av politikk og utanriksstoff enn på 1900-talet.

I mars 2013 vant spelet seks prisar ved Game Developers Choice Awards: for beste lydar i eit spel, beste visuelle effektar i eit spel, beste nedlastbare spel, prisen for innovasjon og årets spel.
Ketil Hanstveit forbetra sin eigen noregsrekord i tresteghopp til 17,27 meter og vart tidelt kongepokal for andre året i rad, medan Hanne Haugland fekk sin femte og siste kongepokal etter nok ein NM-triumf i høgdehopp.

Ole Kristian «Kråka» Kråkmo (fødd 28. desember 1985 i Trondheim) er ein norsk fotballspelar som spelar som høgreback for Haugesund. Han kom gratis frå Ranheim før 2011-sesongen.

Frå november 2002 finst det 25 regionar (regiones; singular: región). Dei er vidare delt inn i 194 provinsar som igjen er delt inn i 1821 distrikt i Peru.

Ved 2011 Electronic Entertainment Expo, før spelet vart lansert, vann spelet prisar for beste nedlastbare spel frå 1UP.com, GameSpy, og Gametrailers. Etter lanseringa fekk spelet gode kritikkar og fleire prisar ved årsskiftet.

Uspantansk er eit mayaspråk som blir snakka av rundt 3 000 menneske i kommunane Uspantán og Playa Grande Ixcán i departementet El Quiché i Guatemala.

Aleksej Petrovitsj Bogoljubov (16. mars 1824–3. februar 1896) var ein russisk kunstmålar som fyrst og fremst er kjend for landskapsbileta sine.

Annan moderne bruk av «anthem» kan vera songar som lovpriser eller er djupt knytte til noko. «National anthem» er det engelske ordet for nasjonalsong. «Anthem» kan også brukast om songar knytte til ein idrett, ein musikksjanger, ein subkultur eller liknande.

Lahti sin visjon: «Lahti er eit internasjonalt senter for kvalitet, design og miljøkunnskap, som har innbyggjarar som er nøgde med seg sjølve og byen sin.»

Lengst vest finst distriktet (gun) Nishitama. Store delar av dette området er fjell og ikkje passande for urbanisering. Det høgaste fjellet i Tokyo, Mount Kumotori, ligg her og er 2 017 m høgt. Andre fjell i området er Mount Takasu (1 737 m), Mount Odake (1 266 m) og Mount Mitake (929 m). Okutamasjøen er den største innsjøen.

Knut Kirsebom Wigert (fødd 3. oktober 1916 i Skien, død 14. juni 2006) var ein norsk skodespelar. Han vart rekna som ein av dei fremste tolkarane av Ibsen og Shakespeare i landet. Han var òg sentral i den norske riksmålsrørsla, og var formann for Riksmålsforbundet (1974-1983).

Flórina (gresk Φλώρινα) er ein by og ein kommune i periferieininga med same namn, der han er hovudstad, i Vest-Makedonía i Hellas. Sjølve byen har om lag 18 000 innbyggjarar, og ligg like sør for grensa til Republikken Makedonia. Prespasjøen ligg vest for byen.

Den historiske byen blei gjennoppdaga i 1928 av den italienske arkeologen Luigi Ugolini. Storstilte utgravingar tok til etter den andre verdskrigen, og blei tekne opp att på 1990-talet. I 1992 kom byen med på UNESCO si liste over verdsarven. Då Albania opplevde sterk uro i 1997 blei muséet i byen plyndra og mange skattar forsvann. Byen blei sett på lista over truga verdsarv ettersom han mangla vernetiltak.

Denne artikkelen inneheld stoff som er offentleg eige frå United States Geological Survey-artikkelen «Cosgroveisen» (innhald frå Geographic Names Information System).

Paringa finn stad etter at dei har kome ut av puppeskalet, og hannen døyr kort tid etter. Hoa treng blod for å laga egg, men begge kjønna syg blod.
Handlinga i Journeyvert fortalt utan ord, og består av ei ferd. Spelaren sin avatar byrjar reisa på ei sanddyne i ein ørken. I horisonten er det eit fjell med ein stor gloande kløft på toppen. Kort tid etter at reisa har starta vert spelaren sin avatar gjeven eit skjerf av eit glødande symbol. Dette skjerfet lèt spelaren fly korte avstandar, avhengig av kor langt skjerfet er. I starten av reisa, medan ein er på veg mot fjellet, finn ein restar etter ein blomstrande sivilisasjon, som har vore erodert av sanden over tid. I ruinane er det område med steinar der avataren kviler. I desse områda får avataren eit syn, der ein ser ein kvitkledd (i motsetnad til spelaren sin raudbrune avatar) avatar som er mykje høgare og større enn spelaren sin. Denne kvite avataren viser spelaren vegger med det som ser ut som ei tidslinje over høgdepunktet til den tidlegare sivilisasjonen, og fallet hans. Denne tidslinja gjenspeglar ferda til avatarene. I dei seinare delene av reisa møter avataren fiendtlege robotliknande skapningar, som er ute etter skjerfet til avataren, og tek ein del av dette om ein vert oppdaga av ein av skapningane.

Arten har status som livskraftig, og bestanden er estimert til ca. 15 500 individ i Australia (2007), og 1700 på New Zealand, av desse 1400 på Nordøya. er trudd å vere aukande.

Namnet Niger kjem truleg frå tamasjek ɣer n ɣeren 'elvanes elv, elva av elvar', med ei misforstådd europeisk tilpassing til det latinske adjektivet niger 'svart'. På bambara heiter elva Joliba, som tyder 'blodelva'; jf. joli 'blod', ba 'elv'. På fulfulde heiter ho Maayo ɓaleewo, som tyder 'den svarte elva'; jf. maayo 'elv', ɓaleewo 'kvit' (i NGO-klassen). På songhay heiter ho Isa Ber 'storelva', og på joruba Oya, etter ei elvegudinne knytt til Niger.

Kendal blir nemnt i Domesday Book (1086) som Cherchbi. Han var i fleire hundreår kjent som Kirkbie Kendal, som tyder «landsby med kyrkje i Kentdalen». Han vart ein periode òg kalla Kirkbie Strickland. Normannarane reiste ei festning av motte and bailey-typen der, vest i den moderne byen.

Limaprovinsen ligg sentralt på kysten av landet er unik på det viset at han ikkje høyrer til ein av dei 25 regionane. Lima metropol, nasjonshovudstaden, ligg i denne provinsen.

Lutz Hill er ein ås med ei høgd opp mot ca. 1000 moh 1 nautisk mil (1,9 km) søraust for The Tooth i Kyle Hills på Ross Island. Han vart namngjeve av Advisory Committee on Antarctic Names (US-ACAN) (2000) etter Larry F. Lutz, ein elektroingeniør på fysisk og teknologisk institutt ved University of Maryland, ein spesialist på utviklinga av vitskaplege instrument for sondeprosjekt med ballong og rakettar for United States Antarctic Program (USAP). Han var 17 sommarsesongar ved McMurdo Sound, Sørpolen og Siple-stasjonen, 1980-2000.

Brunel var ein nyskapar som ikkje alltid lukkast, men likevel var først ute med mange løysingar på gamle byggeproblem. Han bygde den første tunnelen under ei farbar elv og utvikla den første propelldrivne dampbåten, som òg var det største skipet bygd til då.
Nipebreen er ein brei isbre mellom Austkampane og Menipa i Sør-Rondane. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven av dei.

Luster er ein kommune i Sogn i Sogn og Fjordane fylke. Kommunen er den største i fylket og femner i tillegg til fjordområde òg delar av Jotunheimen, Breheimen og Jostedalsbreen.

I antikken trudde gjetarar at sauer som drakk vatn frå elva berre fekk vêrar. Då venetianarane styrte over området kalla dei elva Velevítsio (Βελεβίτσιο, Bel vizio) som gav namn til landsbyen Velvítsi.

Suva er den viktigaste hamnebyen på Fiji. Han eksporterer m.a. sukker og frukt. Folket i Suva er for det meste fjianarar og indo-fijianarar, men også europearar, kinesarar m.m.

Bymurane rundt Butrint blei til i det fjerde hundreåret f. Kr. Byen blei grunnlagd av illyrarar, dersom ein då ikkje skal tru på Vergil sin Æneide som seier at han blei grunnlagd av den trojanske prinsen Helenus. På denne tida heitte byen Buthrotum. Han blei kjend som ein pilegrimsstad for dei som dyrka Asklepios.

Bruk av malaisetelt er særskild nyttig for å kartlegga gruppene tovenger og årevenger. Dette har skjedd i størst skala i det svenske artsprosjektet, som ved hjelp av 72 feller fekk samla inn over 40 millionar eksemplar av eit ukjend tal på insektartar.

Hennar neste LP, Anne Lise Gjøstøl frå 1974, hadde halvparten av tekstane på norsk og halvparten på engelsk. For denne plata vann ho Spellemannprisen 1975 i klassa for beste vokalist. Ho fekk fleire oppdrag i musikalar på Oslo Nye Teater og Det Norske Teatret, m.a. i Jeppe, Så lenge skuta kan gå, Jesus Christ Superstar, Les Miserables, West Side Story og Balletten på scenen. Ho deltok også i musikalen Leve Patagonia. I tillegg har ho songe operaroller i Opera Mobile, t.d. Tryllefløyta, og ho har framført si eiga førestilling for barn, Musikkens makt om barokk- og renessansemusikk.

Füssen-traktaten eller Freden i Füssen (tysk Frieden von Füssen) var ein fredsavtale signert i Füssen i Bayern mellom Kurfyrstedømet Bayern og Habsburgsk Austerrike. Han vart signert 22. april 1745 og Bayern gav seg i den austerrikske arvefølgjekrigen, der dei hadde vore ein alliert av Frankrike.

Olav Benum (5. september 1897–27. juni 1990) var ein norsk gardbrukar, agronom og politikar frå Beitstad i Nord-Trøndelag. Han var stortingsrepresentant for Venstre frå 1945 til 1961, og fylkesordførar i Nord-Trøndelag 1966–67.

1186 Turnera er ein hovudbelteasteroide og går i bane innanfor asteroidefamilien Eos. Han blei oppdaga den 1. august 1929 av Cyril V. Jackson ifrå Union Observatory i Johannesburg.

Mellersta Österbotten er blant dei største områda for økologisk jordbruk i Finland. Området har eit par hundre økobruk, de fleste driv med korn eller ber. Økologisk husdyrhald førekjem omtrent ikkje.

David Bowie-DVDen og konsertalbumet A Reality Tour (2003/2010) inneheld ein konsertversjon med bassist Gail Ann Dorsey på Mercury sin vokalparti.
I kunst frå antikken og seinare, og som allegorisk figur, blir Neptun ofte avbilda som ein eldre mann med skjegg og luftige klede; i éi hand held han ein trefork og i den andre handa held han ofte taumane til sjøhestar som dreg ei skjelforma vogn gjennom brusande vatn.

Tahaliyah-gata er ei viktig mote- og handlegate sentralt i Jidda. Her ligg mange dyre butikkar. Han har i nyare tid fått namnet Prins Mohammad bin Abdul Aziz-vegen.

Den høgare utdanningssektoren styrkjer den lokale økonomien med 1 milliard NZ$1 årleg, og utdanningssektoren stod for 11,3% av arbeidsstyrken i Palmerston North i februar 2006 . Palmerston North har ein økonomisk styrke i forsking, særleg i bioteknologi, forsvar og distribusjon. Byen hyser meir enn 70 større utdannings- og forskingsinstitusjoar, mellom desse det snøggast veksande universitetet på New Zealand, Massey University, Massey University Sport and Recreation Institute i Massey University campus i Turitea, Universal College of Learning (UCOL) og Linton Army Camp.

«Tangerine» vart ofte spela som ein del av det akustiske settet på konsertane deira i 1971 og 1972, og henta fram att for Earl's Court i 1975. At

I dag ligg store delar av borga i ruinar, utanom ytterveggane og murane. Nær inngangen finst det to imponerande krossfararbastionar som er verna, og synlege ruinar finst òg etter ein krossfararkyrkje, to bysantinske kapell og dei store cisternene.

Som åtteåring debuterte Anne Lise Gjøstøl i jentekoret til NRK og fekk vera med i fleire fjernsynsprogram på 1960-talet. Ho gav ut si fyrste singelplate i 1965, Nå er karnevalet over, det året ho fylte 13. Ho valde musikklinja på gymnaset, der ho m.a. gjekk saman med songarane Ellen Nikolaysen og Anne Karine Strøm. I 1969 deltok ho i NRK si talenttevling Talent 69, der ho kom på andreplass.

Kyrkja er i tre og vart sett opp etter teikning av arkitekt Christian Heinrich Grosch. Dagens kyrkje er den tredje kjende kyrkja på staden, den fyrste stod frå kring 1300 til 1610. Den andre kyrkja vart reist i 1610 og stod til 1863.

Odd Henriksen (fødd 1. mars 1965) er ein norsk politikar som representerer Høgre. Han er representant nr. 2 for Nordland på Stortinget i perioden 2013–2017.

Hønse-Lovisas hus på Sagene ved Akerselva er eit hus der det er kafé, kultursentrum og galleri. Huset spela rolla som Hønse-Lovisa sitt hus i filmatiseringa av Ungen frå 1974.

I Palmerston North City var 5,3% av arbeidstakarar frå 15 år og over arbeidslause, samanlikna med 5,1% på landsbasis. Gjennomsnittleg innkome for alle frå 15 år og over var $23 100, samanlikna med $24 400 nasjonalt. Av desse tente 44,9% mindre enn $20 000, medan talet for nasjonen var 43,2%; 15,4% hadde ei innkome over $50 000, det nasjonale talet var 18,0%.

Isbremmen kalva fleire isfjell i dagane etter 12. mars 2011, same dag som jordskjelvet og tsunamien i Sendai i Japan. Forskarar har knytt denne iskalvinga til tsunamien som nådde isbremmen kring 13 600 km unna episenteret til jordskjelvet. Det største isfjellet var omtrent like stort som Manhattan Island. I alt kalva isbremmen isfjell som dekte i alt nesten 125 km2. Denne delen av isbremmen hadde ikkje flytta seg sidan 1946.
I perioden 1929-1933 leid Tsjernobyl av massedrapa under kollektiviseringa til Stalin og i Holodomor (svelta) som følgde. Det polske samfunnet i Tsjernobyl vart deportert til Kasakhstan i 1936 under Grensereinsingane. Det jødiske samfunnet vart utrydda under den tyske okkupasjonen i 1941-1944. Tjue år seinare vart det første atomkraftverket på ukrainsk jord bygt her.

Utviklinga av dei flatbotna båtane er usikker. Ho kan vere påverka frå Danmark og Bohuslän-kysten i Sverige, der det er fleire båttypar med flat botn.

Lance Rocks er to klipper som ligg i lag nordaust på Crouse Spur i Forrestal Range i Pensacolafjella. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-66. Han vart namngjeven av Advisory Committee on Antarctic Names (US-ACAN) etter kaptein Samuel J. Lance i United States Air Force (USAF), som var navigatør og medlem av Electronic Test Unit i Pensacolafjella, 1957-58.

Alle tillitsverva gjorde at Øverland vart den mektigaste politikaren i kommunen på slutten av 1800-talet. Venstre i Stjørdal delte seg i to fraksjonar kalla «Øverlandspartiet» og «Arnstadpartiet». Øverlands fraksjon vart også kalla «Myrmannpartiet» då mange av støttespelarane var folk på Stjørdalshalsen som hadde fått røysterett gjennom kjøp av ein liten og billig jordparsell.

Avisa tilsette fotojournalistar som oppsøkte dramatiske hendingar med ordre om å senda biete heim til London uansett kostnad og hindringar. Etter kvart fekk avisa rykte på seg som ei sterk nyhendeavis med særs god dekning med bilete, men vart også kritisert for sine journalistiske metodar. I 1914 passerte opplaget 1 million.

Steinach er ein kommune i valkrinsen Rorschach i kantonen St. Gallen i Sveits. Kommunen har 3 292 innbyggjarar (2010) og eit areal på 4,5 km². Kommunesenteret ligg 400 meter over havet.

Beagle 2 var ei mislukka romsondeferd til Mars. Sonden var ein del av den europeiske romfartsorganisasjonen (ESA) sitt Mars Express-prosjekt. Han blei skote opp i lag med modersonden ifrå Bajkonur i Kasakhstan den 2. juni 2003.

Variasjonar på namnet «Anonymous Coward» vert òg til tider nytta av troll for å mobbe namnet og/eller forvirre andre brukarar til å tru at dei postar som ein anonym feiging.

I tillegg er det fire nasjonar som ikkje spelaren kan ha kontroll over anna enn ved brukarregisserte scenario, fleirspelarslag og historiske slag:

Mural Nunatak er ein kjenneleg nunatak på austsida av Hektoriabreen, 5 nautiske mil (9 km) nordvest for Shiver Point i Graham Land. Han vart kartlagd av Falkland Islands Dependencies Survey (FIDS) i 1947 og 1955. Namnet vart gjeve av United Kingdom Antarctic Place-Names Committee (UK-APC), er skildrande etter den vegglikanden utsjånaden til nunataken sett frå sørvest.

Radko Knoll (bulgarsk Radkova Mogila) er ein klipperik ås med ei høgd opp mot 102 moh. på nordkysten av Smyadovo Cove nordvest på Rugged Island i Sør-Shetlandsøyane i Antarktis. Han ligg 780 m sør for Cape Sheffield.
Frå 1971 til 1979 deltok ho i Melodi Grand Prix heile seks gonger utan å vinna, men fire gonger kom ho på andreplass. I 1984 gav ho ut Visst skal våren komme - Sanger om håp saman med Grex Vocalis og Göran Fristorp. Plata inneheldt songar av Eivind Skeie og Sigvald Tveitt. Men det ho kanskje har vorte mest kjend for er dei to singlane «Dimmefest» og «Gullfeber». Sistnemnte var ein duett med Kjell Fjalsett i høve VM i 1981, men begge desse singlane vart nokså tilfeldig utgjevne.

Nahala (hebraisk skrift נַחֲלָה, tyder Eigedom) er ein moshav sør i det sentrale Israel, nokre kilometer nord for Kiryat Gat og sør for Kiryat Malakhi. Han er ein del av Yoav regionale kommune.

Det vart bygd ein liten radarstasjon på neset i 1950-åra med eit ROTOR-radarsystem som dekte nordkysten av Skottland. Då stasjonen var ferdigbygd var ROTOR-systemet alt for gammalt og stasjonen vart nedlagd. I seinare år har hovudbygningen vorte renovert og vert nytta som kontrolltårn for bombefelta på Cape Wrath og Garvie Island.

Mary Poppins er ein spelefilm produsert av Walt Disney frå 1964. Filmen er basert på barnebøkene om Mary Poppins, skrivne av Pamela Lyndon Travers. Bøkene og filmen handlar om ein engelsk dagmamma med ein magisk paraply som ho kan flyga med.

Han var medlem av heradsstyret i Masfjorden frå 1887 og ordførar i heradet i 15 år; 1902 til 1916. I tillegg var han ordførar i forstandarskapet til Masfjorden Sparebank i tida 1902-07 og styreformann i Lindaas-Masfjorden dampskibsselskap frå 1902.

Segmentasjon eller segmentering er ei utvikling i talemålet der eit langt fonem blir delt i to ulike fonem. Segmentasjon kan gjelda både konsonantar og vokalar. Ein lang konsonant blir vanlegvis skriven som ein dobbelkonsonant. Døme på segmentasjon ved konsonantar er kadla (av norrønt kalla), fjedl (av norrønt fjall), kåbma (av norrønt koma) og steidn (av norrønt steinn).

Pål Kårbø (fødd 25. mai 1973) er ein norsk politikar frå Kristeleg Folkeparti (KrF). Kårbø er i valperioden 2015-19 fylkesvaraordførar i Hordaland.

I sine eldre år skreiv han to biografiar som hausta åtgaum. Den eine handlar om franskekongen Ludvig XIV sitt liv, den andre om den italienske klosterbroren Frans av Assisi.

Forskarar kjende til katakombane frå skriftlege kjelder, og frå 1500-talet byrja ein å leite. Det var på denne tida at ein byrja å ta i bruk ordet katakombe som nemning på alle gravsteder av denne typen. Den første romerske katakomben vart funne heilt tilfeldig ein maidag i 1578, og sidan dengong har ein funne langt fleire, spreidd langs hovudvegane ut frå Roma. Katakombane ved Via Appia Antica er dei som trekkjer flest turistar, sjølv om dei verken er størst eller eldst. I dei tolv kilometer lange gongene som hittil er grave ut her, kviler restane etter minst hundre tusen menneske, dei fleste i familiegraver for tolv personar kvar. Dei låg over kvarandre, sveipt i eit klede strødd med kalk. Oljelamper langs gongene viste veg, og det heile var under oppsyn av betalte gravarar. Desse sette opp skilt som fortalde kven som låg kor, og stempla namna sine med segl.
Han var Stjørdalshalsen brann- og bygningskommunes fyrste ordførar, forlikskommissær, formann i amtskattekommisjonen 1892-94], medlem av tilsynskomiteen for Meråkerbanen frå 1889, samt administrerande direktør og formann i forstandarskapet i Stjørdalens Sparebank frå 1887 til 1915.

I kvar etappe kan avataren møta andre avatarar spelt av andre spelarar, og når to avatarar går mot kvarandre, lader dei opp skjerfa til kvarandre. Spelarane kan berre kommunisera seg imellom ved bruk av musikktonar. Spelarar kan hjelpa kvarandre, men kan ikkje hindra kvarandre, og det er ikkje naudsynt å treffa andre spelarar for å koma til slutten av spelet. Når to spelarar vert ferdige med ein etappe samstundes, kjem dei inn i neste etappe saman, med mindre dei vert kopla saman med andre spelarar som òg vart ferdige samtidig. Sjølv om alle avatarar ser relativt like ut, utan klåre kjenneteikn, så kan avatarar skiljast frå kvarandre ved hjelp av eit unikt symbol som vert vist i lufta over dei når dei spelar musikktonen sin. Symbolet for å skilje avatarar frå kvarandre er òg meir subtilt vist på kappane deira. Spelet tek rundt to til tre timar å fullføra.

Journey fekk mykje god omtale frå kritikarar, som roste det for både lyden og det visuelle i spelet, i tillegg til kjenslene som vart vekt hos spelarar av å spela med ein framand i spelet. Spelet fekk prisen «Best Overall Game Award» frå IGN i 2012. Ryan Clements frå IGN meinte at spelet var det venaste frå si tid. Jane Douglas frå GameSpot sa det var «relentlessly beautiful» og roste den visuelle variasjonen i spelverda, og korleis sanden i spelet vart vist; Matt Millar frå Game Informer var samd i dette. Musikken til spelet vart òg rost, Millar skildra musikken som storslege, rørande og dynamisk.

Boudry er eitt av seks distrikt i kantonen Neuchâtel i Sveits. Distriktet, som ligg på vestbreidda av Neuchâtelsjøen, hadde 38 866 innbyggarar i 2010 og dekte eit areal på 105,6 km².

På begge sider av Mjøsa og i delar av Gudbrandsdalen har det utvikla seg diftongar i staden for eller i tillegg til palatalklangen ved konsonantane. Døme på dette er å breinnje (å brenna), steillj (stell) og reiddj (redd). I Gudbrandsdalen finn ein former som hesteinnj (hestane), visåynnj (visene). Dette fenomenet blir kalla palatal segmentering.

Ungarn stilte med: Gyula Grosics, Jenő Buzánszky, Gyula Lóránt, Mihály Lantos, József Bozsik, József Zakariás, Sándor Kocsis, Nándor Hidegkuti, Ferenc Puskás, Zoltán Czibor og Mihály Tóth.

Store Svarthorn er eit særs markant, svart fjell (2490 moh) som stig bratt opp frå sørvestenden av Midtre Petermannkjeda i Wohlthatmassivet i Dronning Maud Land. Det vart oppdaga og gjeve det skildrande namnet «Grosses Schwarz-Horn» av Den tyske antarktisekspedisjonen under Ritscher, 1938-39. Fjellet vart kartlagd på ny av den norske antarktisekspedisjonen, 1956–60, som omsette namnet frå tysk.
I dei siste åra har reformjødedom og rekonstruksjonistisk jødedom tillate å rekne born av éin jødisk forelder som jødisk i alle tilfelle der borna er oppdregne innanfor den jødiske tradisjonen. Denne praksisen blir ikkje godteken av alle rekonstruksjonistar, og innanfor konservativ og ortodoks jødedom blir denne reforma avvist. Born av ein jødisk far og ei ikkje-jødisk mor vil i slike fall mesta alltid bli hjelpte til å konvertere om dei ønskjer det.

Peter Karl Thurwieser hadde fylgje med Georg Lechner, Vitus Hotter og Anton Wechselberger då dei 19. august 1846 vart dei fyrste menneska på toppen av Große Mörchner.

Den 16. november 1943 søkte britiske militære i kibbutzen etter våpen. Innbyggjarane gjorde motstand og det oppstod ein valdeleg samanstøyt. Ein innbyggjar mista livet og 14 vart skadde, og britane arresterte 35.

Gunnar Johannes Viken (fødd 9. juli 1948 i Mosvik) er ein gardbrukar og politikar frå Høgre. Han var fylkesordførar i Nord-Trøndelag fylke frå 2007 til 2015. Han har òg vore medlem av Mosvik kommunestyre og formannskap.

«Eight Miles High» (1966), «Why» (1966), «I See You» (1966), «Thoughts And Words» (1967), «Mind Gardens» (1967) og «Moog Raga» (1967) av The Byrds

Landsbyen vart avfolka under den arabisk-isrealske krigen 1948, og alt som var att etter den arabiske landsbyen var grunnskulen for gutar og ein moské.

Denne artikkelen inneheld stoff som er offentleg eige frå United States Geological Survey-artikkelen «Themis Nunatak» (innhald frå Geographic Names Information System).

Han møtte Constance Lloyd, dotter av den velståande Horace Lloyd, i London, og gifta seg med henne 29. mai 1884. Paret fekk to søner, Cyril (1885) og Vyvyan (1886). Då Wilde-namnet blei knytt til homofili-skandalen tok Constance etternamnet Holland for seg og sønene. Cyril blei drepen i første verdskrigen, men Vyvyan Holland overlevde og blei forfattar og omsetjar. Sonen hans, Merlin, har redigert og gjeve ut fleire verk om bestefaren.

1952: SAS-flyet Arild Viking landa på Kastrup lufthamn utanfor København etter den fyrste vellukka flyginga frå Sambandsstatane (USA) over Nordpolen.

Då byhistoria tok til fekk byen namnet Edo, som tyder 'elvemunning' på japansk. Den gong var den ein liten by, men då bygginga av slottet starta i Tokyo i 1457 starta byen å vekse.

Topol M-missila er 22,7 meter lange, og har ein diameter på 1,95 meter. Utskytningsmassen er på 47 200 kg, inklusive nyttelasta på 1000–1200 kg. I standardutgåva har missilet eit stridhovud på 550 kilotonn, men det kan modifiserast til å ta seks stridhovud. Rakettmissilet har ei estimert rekkjevidde på opptil 11 000 km.

Mount Aldaz er eit fjell, med ei høgd opp mot kring 2520 moh, som så vidt trengjer opp av den isdekte Usas Escarpment, 35 km aust-søraust for Mount Galla i Marie Byrd Land i Antarktis. Fjellet er stort sett isdekt, men har utgåande klipper på nordsida. Det vart kartlagd av US Geological Survey då dei kryssa Executive Committee Range i 1959. Det vart namngjeve av Advisory Committee on Antarctic Names etter Luis Aldaz, som var meteorolog og forskingssjef ved Byrd-stasjonen, 1960.
Albanosjøen eller Albanersjøen er ein liten kratersjø i Albanarfjella i Lazio i Italia, om lag 25 km søraust for Roma. På ei høgd over innsjøen ligg Castel Gandolfo, der paven har ein villa.

Kåre Myklebust (fødd 1939) er ein norsk bilsakkunnig og forfattar. Han er frå Myklebust i Jølster og busett i Førde. Myklebust arbeidde i 43 år ved Biltilsynet i Førde og gav i 2007 ut boka ”På hjul” (Selja Forlag) som tek føre seg bilhistoria i Sogn og Fjordane.

Ein ordinert prest i den norske kyrkja må, om han ikkje er tilsett i offentleg kyrkjeleg prestestilling i prostiet, ha samtykke frå soknepresten på staden – eventuelt frå prosten eller biskopen – om han vil halde gudsteneste eller forrette ei kyrkjeleg handling.

Champoz er ein kommune i distriktet Bern-Jura i kantonen Bern i Sveits. Kommunen har 153 innbyggjarar (2010) og eit areal på 7 km². Kommunesenteret ligg 849 meter over havet.

Utbreiingsområdet til fjellklatresmetten er fragmentert i fjellområdet langs vestlege Sørøya, frå Tasman Mountains, Tasman-distriktet i nord og sørover på begge sider av Søralpane sør til sørlege Fiordland. Han er mest vanleg nær tregrensa og kan lokalt vere vanleg som til dømes ved Homer Tunnel nær Mount Aspering og ved Mount Murchison. Arten er ein standfugl og ein kjenner ikkje at han trekker mellom ulike høgdnivå med årstidene.

Mulhouse (elsassisk Milhüsa; tysk Mülhausen, 'møllehus') er ein by aust i Frankrike nær grensa til Sveits og Tyskland. Han er den største byen i departementet Haut-Rhin, og den nest største byen i regionen Alsace etter Strasbourg.

Periferieininga Evrytanía (gresk Περιφερειακή ενότητα Ευρυτανίας, Periferiakí enótita Evrytanías) er ei periferieining i Hellas. Ho er ein del av periferien Sentral-Hellas og hovudstaden i periferieininga er Karpenísi. Periferieininga vart oppretta som eit prefektur i 1947 ut av Etoloakarnanía. Ho består nesten berre av fjell, inkludert Tymfristós og Panetolikó i sør. Av elvar finn ein mellom anna Akhelóos i vest og Agrafiótis og Mégdovas i aust, som renn ut i Det joniske havet. Periferieininga er eit av dei minst folkesette i Hellas og ei av få periferieiningar som berre nyttar eitt retningsnummer. Evrytanía grensar til Etoloakarnanía i vest, sørvest og i sør (vest for Akhelóos), Kardítsa i nord og Fthiótida i aust. Evrytanía har eit stort skisenter nær Karpenísi i Tymfristósfjella.

Sulzberger Bay ligg føre Sulzberger isbrem (77°0′S 148°0′W), ein isbrem som er kring 137 km lang og 80 km brei langs kysten av Marie Byrd Land mellom Edward VII Peninsula og Guest Peninsula. Isbremmen vart observert og grovt kartlagd av Byrd-ekspedisjonen (1928-1930).

Tidleg på 1700-talet kom landsbyen under Shaykh Najm sin kontroll. Han hadde ein avtale om å selje bomull frå denne og andre landsbyane til den nederlandske handelsmannen Paul Maashook. Til gjengjeld skulle Maashook betale «miri»-skatten for desse landsbyane. Den arabiske reisande al-Bakri al-Siddiqi, som vitja området midt på 1700-talet, sa at han bad i landsbyen etter å ha vitja festninga i Atlit. I 1776 vart landsbyen nytta som ein base for Ahmad Jazzar Pasha til å knuse eit opprør leia av Ali, ein av sønene til Zahir al-Umar.
Loppelarvar lever i reir, bol eller bustaden til vertsdyra sine. Dei et tørre organiske rester og blodhaldige ekskrement frå vaksne lopper. Lopper spesialiserer seg på bestemte bustader, men mange kan veksla mellom vertsdyr. Rovdyr kan til dømes ha lopper som stammar frå byttet deira.

Simone de Beauvoir slutta seg tidleg til eksistensialismen, mens ho i forhold til feminisme sjølv har sagt at ho ikkje hadde noko med han å gjere før i 1946, da arbeidet med eit av dei sentrale verka hennar, Le deuxième sexe (1949), tok til. I mange år etter utgjevinga understreka Simone de Beauvoir på det kraftigaste sin analytiske tilgang til emnet, som ikkje måtte forvekslast med ein reint feministisk inngangsvinkel. Først 10 år etter utgjevinga erklærte Simone de Beauvoir seg offentleg som feminist, og ho vart ein aktiv figur i Mouvement de Libération des Femmes — den franske kvinnerørsla i 1960-åra og 1970-åra. I den samanhengen kan innsatsen hennar i kampen for retten til sjølvvald abort framhevast.

Pilot Corporation er ein produsent av skrivereidskapar. Pilot Corporation vart etablert i 1918, som Namiki Manufacturing Company og eig i dag fire fabrikkar i Japan, samt ein fabrikk i USA, Frankrike og Brasil. Selskapet har hovudsete i Tokyo.

Palmerston North International Airport i forstaden Milson er ein sekundær internasjonal flyplass. Innanlandsruter er for det meste drivne av Air New Zealand. Der har ikkje vore internasjonale flygingar etter at Freedom Air la ned drifta i mars 2008.

Den vestlege delen av sundet, Dact-el-Mayun, er langt større og djupare og vert nytta som hovudskipsåra inn og ut av det sørlege Raudehavet.

Keys Hill er ein ås (1100 moh) på toppen av Shearwaterbreen, 2,2 nautiske mil (4,1 km) vest-sørvest for toppen av Mount Bird nordvest på Ross Island. Han vart namngjeve av New Zealand Geographic Board (NZGB) (2000) etter Gordon Keys, leiaren for forskinga på atmosfæren i området, 1985-95.

På grunn av sin kraftige økonomiske vekst blir byen ofte kalla Litle Shanghai. Wuxi er ein av dei økonomiske og industrielle sentra i provinsen Jiangsu, og ligg gunstig til ved Keisarkanalen og ved hovudtrafikkårene (motorveg, jernbane) mellom Shanghai og Nanjing.

Øverland var kontorsjef for Løken, og frå 1866 til 1894 fullmektig, deretter var han disponent for verksemda til 1896. Frå 1884 eigde Ole Løken brenneriet, han døydde på 1890-talet. Saman med nokre andre aksjonærar tok Øverland over brenneriet i 1897. Øverland kjøpte ut dei andre i 1903, men stansa drifta i 1908 grunna ei ny brenneriavgift.

På attenhundretalet voks pasifismen, særleg som del av sosialismen. Det blei hevda at krig var ei form for kontroll av arbeidarklassa frå styresmaktene si side. Det var vanlege folk som måtte slost og døy i krigen, medan herskarklassen hausta fruktene av lidinga deira.
Denne nye haldeplassen skulle òg ha plattforma liggjande mellom dei to spora, og med tilkomst utan å krysse spora. På grunn av den store høgdeforskjellen det var mellom lina og terrenget på austsida, vart det bygd eit sylindrisk tårn på plattforma, med ein indre rampe forma som ein spiral, for slik å kunne gje tilkomst til haldeplassen frå bustadområda på denne sida med ei bru høgt over det eine sporet. Denne nye Slependen haldeplass, teikna av arkitekt Arne Henriksen ved NSBs arkitektkontor, vart opna for trafikk 21. mai 1993.

Monemvasiá (gresk Μονεμβασιά) er ein landsby og ein kommune i periferieininga Lakonía i periferien Peloponnes i Hellas. Monemvasiá ligg søraust for Spárti og omfattar halvøya Kapp Maléa mellom Lakoníabukta og Myrtóohavet. I nord grensar Monemvasiá mot perifierieininga Arkadía.

Det finst kring eit dusin museum eller samlingar i Jidda med forskjellige utdanningsmål. Desse omfattar Jidda regionale museum for arkeologisk og etnografi, driven av Visedepartementet for antikvitetar og museum, Jidda kommunale museum, Nasseef-huset, Menneskearvmuseet, det private Abdul Rauf Hasan Khalil-museet og det private Kunstarvmuseet.

Opphavet er uvisst, men det kan vera eit nedslagskrater som vart danna ved at ein mindre lekam slo inn i Mars med ein spiss vinkel; kan henda mindre enn fem grader frå det vassrette. Andre mogelege opphav er vulkanisme og deformering eller nedsliting av eitt eller fleire nedslagskrater.

Denne artikkelen inneheld stoff som er offentleg eige frå United States Geological Survey-artikkelen «Rozier Glacier» (innhald frå Geographic Names Information System).

I åra 1900 til 1906 var Eftestøl formann i Hedemarkens amts arbeiderforening. Han var ordførar i Elverum frå 1902 til 1907, samt formann i skulstyret i ei rekke av år. Hausten 1906 vart han vald inn på Stortinget frå einmannskrinsen Søndre Østerdalen, som representant for Arbeiderdemokratene. Han vart attvald både ved valet i 1909 og i 1912. Eftestøl var medlem av sosialkomiteen 1906-09, nestformann 1908 og formann 1908-09. Dei to siste treårsbolkane var han medlem av kyrkjekomiteen, formann i denne frå 1913. Frå 1913 var han også visepresident i Stortinget.

Hayward starta karrieren i lokale band i Swindon. I 1966 svarte han på ei annonse i Melody Maker, sett ut der av Eric Burdon frå The Animals, og Hayward vart kontakta med Mike Pinder frå The Moody Blues etter at Burdon hadde gjeve brevet til Hayward og demoopptaka til Pinder. Etter nokre få dagar hadde Hayward erstatta vokalist og gitarist i Moody Blues, Denny Laine, som hadde slutta. Bassist John Lodge erstatta samstundes Rod Clarke som hadde spelt ei stund for bassit Clint Warwick, som hadde slutta på same tid.

Torricella-Taverne er ein kommune i distriktet Lugano i kantonen Ticino i Sveits. Kommunen har 2 969 innbyggjarar (2010) og eit areal på 5,24 km². Kommunesenteret ligg 427 meter over havet.

Cadair Berwyn eller Cader Berwyn er eit fjell nordaust i Wales. Det er det høgaste punktet i Berwynfjella, og den høgaste toppen i Wales utanfor nasjonalparkane. Fjellet har ei høgd på 830 meter.
Johan Sigurd Karlsen (5. mai 1894–11. juni 1967) var ein norsk steinhoggar og politikar fødd i Fredrikstad. Han var stortingsrepresentant frå Sør-Trøndelag og Arbeidarpartiet i tida 1954-65.

Stortingets transport- og kommunikasjonskomité er ein fagkomité på Stortinget. Den handsamar saker om innanlands transport, post, telekommunikasjon, elektronisk kommunikasjon og oppgåver under Kystverket. Transport- og kommunikasjonskomiteen var tidlegare kjend som Samferdslekomiteen.

Perovskitt vart først skildra i 1839 frå ein førekomst Atsjmatovsk-gruva i Nazyamskijefjella i Tsjeljabinsk oblast i Uralfjella i Russland. Mineralet vart namngjeve av Gustav Rose etter den russiske mineralogen Lev Perovski (1792–1856).

Bygland er den kommunen i Aust-Agder med nest størst flatevidd. Kommunen har 7 500 daa jordbruksareal og 250 000 daa produktiv skog. Størstedelen av kommunen ligg over 700 moh. Dei lågaste områda ligg langs Byglandsfjorden og elva Otra på om lag 200 moh. Det høgaste punktet i kommunen er Røynelifjellet på 1 162 moh.

Denne artikkelen inneheld stoff som er offentleg eige frå United States Geological Survey-artikkelen «Hercules Dome» (innhald frå Geographic Names Information System).

Før seksdagarskrigen i 1967 var nesten alle mennene i Duma bønder. Sidan den gong har fleire innbyggjarar gått over til anleggsverksemd i Israel eller i mindreføretak i landsbyen.

James Newton-Howard, som på denne tida var ein lovande filmkomponist i Hollywood, var dirigent for orkesteret. Han skreiv òg ut arrangementet for orkesteret.

I Journey tek spelaren rollen som ein kappekledd avatar i ein ørken. Etter ei introduksjonsscene vert spelaren vist avataren sitjande i sanden med eit stort fjell i horisonten. Vegen til fjellet er delt opp i fleire etappar, og er for det meste lineær, det vil seia at spelaren ikkje tek mange val under reisa, men heller berre følgjer vegen som er lagt føre seg. Avataren kan gå fritt gjennom spelet og er ikkje påkravd å gjera noko bestemt. Avataren kan hovudsakleg gjera tre ting: gå, hoppe, og spela ein musikktone; lengda og tonen på denne musikktonen varierer avhengig av kor lenge spelaren held inne knappen på kontrollaren. Instruksjonane for kontrollane vert vist i starten av spelet, og utanom heilt i starten og i rulletekstene på slutten, vert det ikkje formidla eit einaste ord, korkje i tekst eller lydar.

Wigert har òg hatt rollar i norske filmar som Tante Pose, Tørres Snørtevold (1940), Englandsfarerne, The Terrorists (1975) og Höstsonaten (1978).
Som i andre saudiarabiske byar er Nejd-retten kabsa populær i Jidda, ofte laga av kylling i staden for lam. Den jemenittiske retten mandi er òg populær som lunsjmåltid. Mat frå Jidda er òg populært som mabshoor, mitabbak, foul, areika, hareisa, kabab meiroo, shorabah hareira (hareirasuppe), migalgal, madhbi (kylling grilla på stein), madfun (tyder «gravlagd»), magloobah, kibdah, manzalah (vanlegvis eten under Eid ul-Fitr), ma'asoob, magliya (ein lokal versjon av falafel), saleeig (ein lokal rett laga av mjølkeris), hummus, biryani, ruz kabli, ruz bukhari og saiyadyia. Dette får ein servert i mange tradisjonelle restaurantar i byen, som Althamrat, Abo-Zaid, Al-Quarmooshi, Ayaz og Hejaziyat.

Tingvatn er administrasjonssenteret i Hægebostad kommune i Vest-Agder fylke. Staden ligg ved fylkesveg 43 midtvegs mellom Snartemo stasjon på Sørlandsbanen og fylkesveg 42 i Eiken. Han er ein gamal tingplass med mellom anna gravhaugar, steinsetjingar og bautasteinar frå jernalderen.

Cushing Peak er eit fjell nord på Brabant Island, som ligg 1,5 nautiske mil søraust for Guyou Bay at neset Listerbreen i Antarktiske Arkipel. Det er med på eit argentinsk kart i 1953, men ikkje namngjeve. Det vart fotografert av Hunting Aerosurveys Ltd i 1956-57, og kartlagd frå desse bileta i 1959, vart det namngjeve av UK Antarctic Place-Names Committee etter Harvey Cushing, ein amerikansk pioner innan neurokirurgi.

Gudeparet Sjiva og Parvati var svært vanlege å avbilda i bronse, og særleg Sjiva som Nataradja, danseherren, er eit velkjend døme. Det blei også avbilda andre gudar, halvgudar og helgenar. Skulptørane følgde tradisjonelle ikonografiske reglar for korleis ein framstilte gudane, samtidig som dei kunne utøva sine eigne idear i utforminga. Skulpturane framstår klassiske og grasiøse, og gjev ofte inntrykk av å vera i rørsle.

Dei fleste innbyggjarane er sunnimuslimar. Styret, rettsvesen og lovene følgjer sjariahlovene. Ein særs liten del av saudiarabiske borgarar er sjiamuslimar, og det finst òg mange utanlandske arbeidarar som ikkje har lov til å følgje sine ikkje-islamske religionar, sjølv privat, men dette vert ikkje mykje handheva.

Malayopolynesiske språk er ei språkgruppe som omfattar alle austronesiske språk tala utanfor Taiwan. Dei blir tala på øyane i Søraust-Asia og Stillehavet, med spreidde døme i Afrika, med gassisk på Madagaskar, og Fastlands-Asia. Om lag 351 millionar menneske snakkar malayopolynesisiske språk.

Andresen vann junior-NM i sprint i 1991 og var frå 1994 på det norske elitelaget i skiskyting. Han vann si fyrste NM-medalje då han tok bronsen på 10 km i Orkdal. Året etter deltok han i sitt fyrste verdsmeisterskap og vart nummer ti på yndlingsdistansen 10 km. Han gjekk også den lite påakta lagtevlinga, der det vart norsk VM-gull. I 1996 vart han noregsmeister på 10 km, trass i at han måtte gå tre strafferundar. Same sesongen var han beste nordmann då han kom på femteplass i VM på same distansen.